In nomine sanctæ et individuæ Trinitatis, Patris videlicet, et Filii et Spiritus sancti. Ego Robertus Burgundiœ Dux, notum esse volo tam presentibus quam futuris, qualiter primum suscipiens ducaminis gubernacula Burgundiæ, cœperim perquirere consuetudines ejusdem regni, quas ante me strenue regnantes exsegerunt mei predecessores. Sed dum per meos quos fideliores mihi et veriores esse credebam cognovissem quas et in quibus terris accepturus eram, inter cetera in villa quæ dicitur Gilliacus sancti Germani Parisiacensis, plures accepi consuetudines sicut ab eis didiceram, lege consuetudinaria. Post vero reclamantibus Abbate et monachis predicti sancti Germani quod inconsuete atque injustissime, si dici fas esset contra me, hoc facerem, amore Dei et sancti Germani necnon Abbatis Aderoldi omniumque sibi commissorum monachorum; has omnes consuetudines guerpivi, scilicet mei hospitalem susceptionem, et canum meorum hospitalitatem, et pabulum, necnon caballorum meorum custodumque eorum receptum, atque vini captionem; insuper omnes quas sibi dominatio potentum adquirit consuetudines. Ex hac siquidem prædonatione hanc fieri cartulam jussi. Quam meo jussu factam, ut firma et inconcussa permaneat, signavi horumque subscriptorum manibus signandam tradidi. Acta est hæc cartula publice apud castrum Divionem die festivitatis sancti Mauricii sociorumque ejus, regnante et strenue in sceptris agente Henrico Francorum Rege, anno X, Hugone autem Lingonensium presule Episcopali cathedra presidente, anno V. Signum Roberti, Burgundiœ Ducis; Sig. Heliœ, conjugis ejus; Sig. Ennuini Eduorum Episcopi; Sig. Abbatis Azelini et Joannis, fratris ejus; Sig. Theobaldi; Sig. Cadelonis; Sig. Sedaldi; Sig. Theoderici; Sig. Humberti; Sig. Hugonis, Lingonensium presulis. Postea ego Robertus hanc cartam Henrico Regi firmandam reddidi et Parisius guerpivi. Signum Henrici, Regis Francorum. Hujus rei testes sunt hii: Imbertus, Parisiorum Episcopus. Wido, Silvanectensis Episcopus. Buchardus, Maingoldus.